Številka: 10033-30/2023-1

Datum: 12. 7. 2023

Skladno s 7. odstavkom 57. člena iz razloga pod 4. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**OKOLJSKI INŽENIR III - PRIPRAVNIK (m/ž),** šifra DM 10001, v Službi za razvoj in raziskave za določen čas osmih mesecev pripravniške dobe s polnim delovnim časom.

Kandidat/ka, ki se bo prijavil/a na prosto delovno mesto, mora izpolnjevati naslednja pogoja:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).

Delovne naloge:

* usposabljanje za manj zahtevna dela s strokovnega področja,
* usposabljanje za delo na manj zahtevnih razvojnih in raziskovalnih nalogah ter projektih s strokovnega področja,
* usposabljanje za manj zahtevna administrativna in druga dela na razvojnih in raziskovalnih nalogah ter projektih,
* usposabljanje in sodelovanje pri javnih razpisih,
* usposabljanje in sodelovanje pri šolanju in implementaciji sistemov v produkcijsko okolje ARSO,
* usposabljanje in administracija za potrebe projekta.

Zaželena je osnovna raven znanja angleškega jezika, natančnost pri izvajanju nalog in organizacijske sposobnosti.

Skladno z določbo Pravilnika o trajanju pripravništva, načinu, poteku in programu usposabljanja pripravnika/ce (Uradni list RS, št. 28/09; v nadaljevanju: Pravilnik) ter prvim odstavkom 106. člena Zakona o javnih uslužbencev je pripravnik/ca oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika/co se šteje tudi oseba, ki sklene delovno razmerje in se usposablja za opravljanje dela, če je bil/a predhodno že zaposlen/a in še ni končal/a pripravniške dobe oziroma si ni pridobil/a dovolj ustreznih delovnih izkušenj za zasedbo delovnega mesta, na ustrezni izobrazbi.

Delovno razmerje z izbranim kandidatom/ko bo sklenjeno za določen čas, za čas trajanja pripravništva osmih (8) mesecev, s polnim delovnim časom. Izbrani kandidat/ka bo delo opravljal/a v prostorih Agencije Republike Slovenije za okolje, Vojkova 1b, Ljubljana.

Projekt Zeleni slovenski lokacijski okvir (SLO4D) je del ukrepov načrta, ki se financira iz Mehanizma za okrevanje in odpornost. Denarna sredstva sofinancirata Evropska unija ter Republika Slovenija in so zagotovljena v proračunu Republike Slovenije na proračunski postavki: 221462 – C2K7IK Zeleni slovenski lokacijski okvir-NOO-MOP-ARSO (eMOP).

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidat/ka za razpisano prosto strokovno-tehnično delovno mesto vloži prijavo na obrazcu **»prijavni obrazec«,** ki je priloga tej javni objavi. Zaželeno je, da je prijavnemu obrazcu priložen tudi kratek življenjepis, kjer kandidat/ka poleg formalne izobrazbe navede tudi druga znanja in veščine, ki jih je pridobil.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta okoljski inženir III - pripravnik (m/ž), šifra DM 10001, na Agenciji Republike Slovenije za okolje, pod zaporedno št. 10033-30/2023« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **sobote, 22. 7. 2023** in začne teči dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: ***gp.arso@gov.si,*** pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata/ke.**

Kandidat/ka bo pisno obveščen/a o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4134 (Matej Čuček).

mag. Gregor SLUGA

namestnik generalnega direktorja

p. p. št. 0210-9/2019-6 z dne 1. 4. 2021